Kære bestyrelsesformand

Planlægning af årsmøder og generalforsamlinger er lige nu i gang over hele landet. På de følgende sider finder du et oplæg til den beretning, som formanden eller et af de øvrige bestyrelsesmedlemmer fremlægger.

Oplægget skal opfattes som et slags tag-selv-bord, hvor der er en række muligheder, og hvor du så selv skal sammensætte den menu, du ønsker.

Du/I kan overveje at bygge jeres beretning op omkring disse fire hovedpunkter – og så supplere med materiale fra de følgende sider der, hvor det er relevant.

1. Indledning: Antal medlemmer, årets udvikling, lidt om butikken.
2. Bestyrelsens arbejde: Præsentation af bestyrelsens medlemmer, antal møder, evt. udvalg i gang.
3. Aktiviteter i årets løb: Hvilke, hvor mange, temaer, målgrupper, osv.
4. Værdier i vores arbejde og fremtidsplaner: Hvad har vi særligt fokus på? Hvad sker der i bestyrelsen i den kommende tid?
5. Dialog med medlemmerne

Det er vigtigt, at I sætter jeres eget præg på beretningen og fortæller det fra bestyrelsens eget perspektiv. Måske har I så meget at fortælle om jeres lokale indsats, at vores inspirationsmateriale kun bliver brugt meget lidt.

I oplægget finder du forslag til, hvordan I kan involvere deltagerne efter beretningen.

PowerPoint skabelon

På Coop Forum kan du også finde

* en skabelon til powerpoint med billeder, du kan tilpasse og vise under beretningen.
* en tjekliste til opgaver før, under og efter et årsmøde eller en generalforsamling. Den kan bruges som rettesnor for bestyrelse og dirigent.

Materialer

Til brug for jeres generalforsamling eller årsmøde har foreningssekretariatet i Coop sendt materiale til alle butikker fra uge 5. Tjek venligst i butikken, om disse materialer er kommet. I kan bestille ekstra materialer på webshoppen [her](https://coopforum.johnsen.dk/categorynav.aspx?catid=3306).

God fornøjelse med generalforsamlinger og årsmøder!

Med venlig hilsen
Coops foreningssekretariat

Att.: karsten.toksvig@coop.dk, June.scheibel@coop.dk

1: Indledning og bestyrelsen byder velkommen

Velkomst
For Coop-ejet butik: Coop-kortet er beviset på, at du er medlem af Coop, som vi ejer i fællesskab.

For brugsforening: Coop-kortet er beviset på, at du er medlem af vores brugsforening, som vi ejer i fællesskab. Gennem brugsforeningens medlemskab af Coop er du også én af de næsten to millioner danskere, som ejer Coop som koncern.

I dag er vi samlet til det lokale møde, hvor I som medlemmer kan få indsigt i forretningen og give udtryk for, hvordan I synes, den skal udvikle sig.

[I kan sige lidt om at corona har spændt ben for at samle medlemmerne i de seneste to år, og at I har set frem til mødet og til at udvikle butikken sammen med lokalsamfundet]

Vi håber, at I vil bruge mødet til at få svar på jeres spørgsmål eller komme med jeres holdninger – grib muligheden og få noget at skulle ha’ sagt!

[Har I dækket op med dækkeservietter, så fortæl gerne, at deltagerne kan tage noter med spørgsmål, holdninger eller idéer. I kan tale om, hvad medlemmerne har skrevet, eller I kan opfordre til, at medlemmerne giver jer i bestyrelsen den udfyldte del af dækkeservietten.]

Vi er som bestyrelse glade for at give jer mulighed for at få indflydelse og være med til at sætte jeres præg på lokalsamfundet og butikkens udvikling. Der er også her på mødet i dag, at I som medlemmer vælger butikkens bestyrelse, som varetager jeres interesser og arbejder for at styrke det lokale fællesskab i og omkring butikken.

Coop er en andelsforening

Co-op betyder samarbejde, fordi vi er mere end 1,9 millioner danskere sammen om andelsforeningen Coop. Som medlem har du betalt et indskud, og dermed købt en andel, da du meldte dig ind, og derfor ejer du en lille del af Coop.

Fællesskabet og vores medlemsdemokrati er det, der skiller os fra de fleste andre virksomheder, og det er med til at gøre vores butik/brugsforening til noget helt særligt.

Både Coop og alle de selvstændige brugsforeninger i Coop er 100 % ejet af medlemmerne. Vi har altså ingen aktionærer, der skal have udbytte af vores forretning. Vi har kun vores medlemmer at tage hensyn til.

Nye medlemmer i 2021

I 2021 har mere end 48.000 nye medlemmer meldt sig ind i foreningen. Så pr. 1. januar 2022 er vi 1.939.449 medlemmer, som sammen ejer Coop.

Her i vores butik/forening har vi fået xxxx nye medlemmer.

[indsæt tal – hvis du ikke kender tallet, kan du oplyse det aktuelle medlemstal, som du finder på Mit Coop Forum bag log ind - eller i butikkens driftsrapport]

[fortæl evt. om bestyrelsens særlige indsats med at engagere og rekruttere medlemmer i det forgangne år – hvad har I gjort og hvordan har reaktionerne været?]

Hvis nogen af vores nye medlemmer er med her i dag, vil vi ønske jer et særligt velkommen!

Husk at I altid er velkomne til at tage fat i os i bestyrelsen, hvis I har forslag til nye tiltag, idéer til arrangementer eller bare vil vide mere om, hvordan det går med jeres egen butik.

Ud over at drive god og ansvarlig forretning for alle kunder, er det vores opgave at give vores medlemmer særlige fordele og indflydelse:

Som medlem får du bonus og personlige tilbud, når du handler og bruger Coop app’en eller viser dit medlemskort.

[Her kan I fortælle lidt om årets udvikling i butikken – men husk at uddeler/varehuschef også har egen beretning]

Coop App og ”Scan & Betal”

Brugen af Scan & Betal – hvor kunderne dropper køen ved kassen og selv scanner og betaler deres varer med Coop app’en – steg med 53% sidste år. Det var selvom selvbetjening med Coop app’en eksploderede under coronakrisen i 2020 – har steg brugen af Scan & Betal med 237%.

[I kan fortælle om, hvilke erfaringer I har med Scan & Betal i jeres butik. Så fortæl om det og bestyrelsens erfaringer med det med inspiration fra nedenstående]

Flere og flere danskere brugte Coop App’en i 2021 og mere end 2 mio. har downloadet den.
Coop app’en giver dig blandt andet mulighed for at udnytte personlige tilbud og handle på en nemmere måde.

Hvis du endnu ikke er kommet i gang med at bruge Coop App eller har spørgsmål – så er du velkommen til at tage fat og få vejledning fra os i bestyrelsen.

Prime Konto

PrimeKonto er det nyeste skud på stammen i Coops app, som giver dig ekstra bonus og fordele. Du finder og opretter en PrimeKonto i Coop app’en. Når du har gjort det, indsætter du et fast beløb hver måned på min. 1.000 kr. til at handle for og betaler med app’en i butikken.

Du får 15 % i bonus på Änglamark, Thise, Irmas Hverdag, Coop 365 Økologi og Minirisk.

Du kan også vælge mellem en række ekstra fordele. Der er fordele til enhver smag – til dig, der er til lydbøger, streaming af TV-programmer og musik, oplevelser og til dig, der gerne vil gøre en forskel for klimaet. For hver ekstra 1.000 kr., du overfører til din PrimeKonto, kan du vælge en ekstra fordel.

Få mere info eller henvis til [primekonto.dk](http://primekonto.dk/)

Samvirke

Som medlem får du også helt gratis Samvirke, som er Coops journalistiske medlemsmagasin, som klæder medlemmerne på til at træffe gode valg omkring forbrug, mad og bæredygtighed, og som giver inspiration til det gode hverdagsliv.

Samvirke udspringer af Coops idé om at oplyse forbrugerne, og vi opfordrer vores medlemmer til at tage Samvirke med hjem, både fordi det er et magasin af høj kvalitet, og som har høj troværdighed – og også fordi Samvirkes høje oplagstal er med til at understøtte annonceindtægterne, og dermed at vi har et godt medlemsblad.

Samvirke er meget mere end blot et magasin på papir - det kan også læses digitalt i Coop App’en eller på nettet.

I november 2021 lancerede Samvirke et nyt site, hvor velfortalte historier, fordybelse, lyd og levende billeder har fået en mere fremtrædende plads.

Samvirke.dk er en af danskernes foretrukne hjemmesider, og der er meget godt stof at hente for nysgerrige forbrugere.

Du kan også lytte til Samvirke som podcast, når du er på farten, - på hjemmesiden kan du lytte til flere af artiklerne, som bliver læst op, eller du kan finde en Samvirkes podcast ”Med mad i munden”, som undersøger madens rolle i samfundet.

Samvirke udgiver også vinmagasinet Vin & Co., som du kan få med hjem gratis fra butikken fire gange om året.

2: Bestyrelsens arbejde

Mange bliver tit overraskede over at høre, at der står lokale kræfter bag Coops butikker, og at vi er valgt af medlemmerne.

[Her kan I præsentere bestyrelsens medlemmer og fortælle om jeres arbejde – f.eks. antal møder, udvalg i gang, eller andet]

Vores bestyrelse arbejder også på

* at styrke fællesskabet i vores by/lokalområde
* at udvikle vores butik som indkøbssted
* at styrke Coops arbejde med ansvarligt forbrug

[kom gerne med konkrete eksempler eller tilføj nogle af jeres egne mærkesager…]

Medlemsdemokrati og Coops landsråd
Coop har et levende medlemsdemokrati med aktive bestyrelser over hele landet.

Som lokal bestyrelse er vi med til at vælge landsrådet, som er den øverste landsdækkende forsamling, og i efteråret satte valgdeltagelsen igen rekord med 82,0 procent. Landsrådet træffer de større strategiske beslutninger, som for eksempel at stifte en bank for medlemmerne.

100 medlemmer af Coops landsråd er engagerede medlemmer, som er valgt ind af lokale bestyrelser i Kvickly, SuperBrugsen og Lokal- og Dagli’Brugsen.

Alle Coops medlemmer har mulighed for at engagere sig og få indflydelse på Coop og arbejdet i andelsforeningen.

For mange af os, er det vores lokale butik, der er omdrejningspunktet for vores engagement. Det er her, vi primært er aktive. Og det er her, vi er med til at gøre en forskel.

Coop er også en landsdækkende brugsbevægelse, og udviklingen af Coop har betydning for os alle og alle vores medlemmer.

Vi har brug for de bedste kandidater til landsrådet, fordi landsrådet har indflydelse på de store linjer i Coop. Vi har brug for kompetente medlemmer, der har store ambitioner på vores organisations vegne.

[Vil I som bestyrelse fortælle mere om mulighederne for at stille op til landsrådet, så se mere om landsrådsvalg 2022 til sidst i dokumentet]

3: Aktiviteter i årets løb

[Afhængig af, hvad I som bestyrelse har sat i gang og været en del af, så kan I fortælle om enkelte af nedenstående emner.

Det er selvfølgelig fint at huske at sige, at mange af jeres planer og ønsker har været sat i bero på grund af corona. Endnu vigtigere er det, at I fortæller, hvad I har planer om nu, hvor det igen er muligt at mødes og holde arrangementer]

GoCook skaber madglæde og maddannelse
Vores butikker og bestyrelser på tværs af landet har gennem 15 år samarbejdet med skoler over hele landet for at give børn flere og bedre oplevelser i køkkenet.

Coops Skolekontakt er Danmarks største private skoletjeneste og hjælper grundskoler over hele landet til gennemarbejdede materialer om forbrug og madlavning.

Den største indsats over for skolerne er GoCook, hvor formålet er at inspirere børn til at lave mad.

Om Smagekassen:

Over 150.000 skoleelever på 8 ud af 10 grundskoler i Danmark arbejdede i efteråret med årets GoCook smagekasse, der satte klimavenlige retter med kål på menuen. Råvarer og materialer til klimavenlig madlavning blev udleveret til brug for madkundskab, når lærerne hentede GoCook Smagekassen i Kvickly, SuperBrugser og Lokal/Dagli’Brugser over hele landet.

[Stort set alle butikker har været med til at udlevere smagekassen. Hvis jeres butik har været med, så fortæl det her. Fortæl meget gerne også om de reaktioner, det har givet blandt lærere og elever på skolen.

I kan også invitere en lærer fra den lokale skole til jeres møde og fortælle om klassens oplevelser med Smagekassen.

Du kan se, hvilke skoler der har været med her: [skolekontakten.dk/smagekassekort](http://skolekontakten.dk/smagekassekort).]

Som medlem er du med til at støtte, at Coop hvert år sender tusindvis af skolebørn fra 4.-7. klasse i skolekøkkenerne med ca. 50 tons gratis råvarer, undervisningsmaterialer og opskrifter. Det kan vi være stolte af.

Støtte til lokalt foreningsarbejde - Aktivitetspuljen

Coop bevilger årligt 1 million kroner til lokale aktiviteter og fællesskaber over hele landet.

[Har I fået tilskud fra Aktivitetspuljen, så fortæl om det her. Fortæl også, hvis I har lavet andre lokale aktiviteter. I kan nævne, at der altså også bruges penge fra budgettet i jeres lokale butik/brugsforening på aktiviteter for lokalsamfundet generelt eller inde i butikken for kunderne.

Det kan være en god idé at spørge medlemmerne, om de har gode idéer, som butikken kan søge tilskud til at realisere.]

Støtte til lokale investeringer (Coop-ejede butikker)

Bestyrelser i alle Kvickly, SuperBrugsen og Dagli´Brugsen har kunnet gribe muligheden for at få penge til investeringer, der kan gøre en forskel for butikken og kunderne.

Gennem en særlig pulje til lokale investeringer har over 60 bestyrelser i 2021 i samarbejde med deres lokale butiksledelse, investeret for knap 8 millioner kroner i alt fra nye kølere til maskiner i slagter- og bagerafdelingerne. På den måde er den enkelte bestyrelse med til at sætte sit præg på butikken, til fordel for medlemmer, kunder og medarbejdere.

[Er I blandt dem, der har fået mulighed for at investere, så fortæl om det her.]

Om ”Vores Madfællesskab”

[Har jeres bestyrelse været med til at stable fællesspisning på benene? Har I planer om det? Eller vil I gerne høre, om der er nogle af jeres medlemmer, der vil være med til at starte det op?
Så kan I tage emnet op med inspiration fra nedenstående tekst]

”Vores Madfællesskab” er et koncept, hvor borgerne spiser sammen, og som styrker det lokale fællesskab med det gode måltid og samvær som omdrejningspunkt.

Idéen er, at Brugsen tager initiativet og inviterer borgere med til at arrangere fællesspisning.

Inden coronapandemien var ildsjæle omkring den lokale brugs værter for mere end 70 madfællesskaber for flere tusinde deltagere. Nu er det endelig muligt at samles og spise sammen igen.

Danmark taler sammen

[Har jeres bestyrelse været med til at arrangere debat i butikken - ”Danmark taler sammen”? Har I planer om det? Eller vil I gerne høre, om der er nogle af jeres medlemmer, der har idéer til debatemne på aftenen?
Så kan I tage emnet op med inspiration fra nedenstående tekst]

Vi tror på den dybere mening med at gøre ting sammen. Være sammen, spise sammen, tale sammen og skabe forandring sammen. For os i bestyrelsen er det netop det, det hele handler om.

”Danmark taler sammen” er et arrangement, hvor butikken inviterer til debat og mad i og omkring butikken. Arrangementet kan arrangeres af butikken selv eller I samarbejde med andre ”medværter” fra byens øvrige foreningsliv.

Hvad kunne være spændende at tale om, som handler om vores lokalområde og udvikling? Næste gang er i ugen fra den 16.-22. maj, hvor butikker over hele landet er med.

Crowdfunding

Coop Crowdfunding er i dag Danmarks største crowdfunding-platform og formidler kontakt mellem Coops 1,9 million medlemmer og danske fødevareproducenter og iværksættere.

Med crowdfunding gør vi det nemmere og billigere for producenterne at skaffe penge til at føre deres drømme for nye fødevarer og grønne projekter ud i livet.

Samtidig giver det forbrugerne mulighed for at støtte konkrete projekter, som de synes godt om – og få en belønning eller en god rente.

Ved at støtte et projekt kan du være med til at gøre en forskel og hjælpe lokale ildsjæle. Coop Crowdfunding er kendt for sit fødevarefokus, men gennem 2021 blev åbnet op for, at også nonfood-producenter kan benytte platformen til

at crowdfunde grønne og bæredygtige tiltag.

I 2021 voksede antallet af aktive brugere, og hele 287 projekter

kunne blive præsenteret for de 30.000 brugere. Brugerne investerede flittigt i danske fødevarevirksomheder, så cirka 75 procent af projekterne blev finansieret. Det viser, at danskerne gerne vil engagere sig i fødevarebranchen og være med til at bestemme, hvad vi skal spise i fremtiden.

Mere info på crowdfunding.coop.dk

[Har du eller nogen i bestyrelsen selv konkrete erfaringer med Coop Crowdfunding, har butikken fået et netværkslån fra medlemmerne til nye investeringer gennem Crowdfunding, eller kender I nogle af de lokale producenter, der har fået støtte, så fortæl gerne om det]

**Nye ansvarlige initiativer i Coop**

Noget af det, vi kan være stolte af som medlemsejet virksomhed er, at Coop – og dengang vi hed FDB - altid har været bannerfører for ansvarlighed. Vi var de første i verden til at tage økologi ind i dagligvarehandlen. Og vi går forrest i kampen mod farlig kemi, hvor vi gør, hvad vi kan, for at holde problematiske stoffer væk fra hylderne.

I Coop arbejder vi hver dag for at være Danmarks mest ansvarlige dagligvarevirksomhed, og vi har meget at være stolte af.

Vi har en meget ambitiøs klimastrategi, der skal gøre Coop klimapositiv i 2030 og allerede i 2025 reducere vores CO2-udledninger fra Coops drift med 75 procent. Vi vil også bidrage til at sænke CO2-udledningen fra leverandører, transportører og forbrugere med mere end en million tons om året.

[har jeres butik gjort en ekstraordinær indsats for at reducere CO2 (nye anlæg, andre rutiner, solceller og lign.) – eller har I arbejdet særligt med for eksempel at reducere madspild? Så er det vigtigt, at bestyrelsen eller uddeleren fortæller butikkens medlemmer om det]

Her er et udvalg af de resultater i 2021, som vi er allermest stolte af:

1. **Coops klimaplan godkendt**

Som den første i dansk dagligvarehandel fik Coop godkendt sin klimaplan af Science Based Targets initiative – en koalition af internationale, anerkendte

partnere, heriblandt FN. Godkendelsen placerer Coop i det absolutte internationale førerfelt af virksomheder, der arbejder efter målene i Paris-aftalen, og indeholder reduktioner i Coops samlede klimapåvirkning på ca. 1 million tons frem mod 2030.

1. **Coop og 3F indgår chauffør-overenskomst**

Coop en overenskomstaftale med 3F, der medfører, at størstedelen af chaufførerne i 2022 vil være ansat direkte i Coop.dk MAD. Derved er chaufførerne sikret almindelige arbejdstagerrettigheder som pension, feriepenge, minimumsløn og løn under sygdom.

1. **Den første Coop Folkeskov spirer frem**

250.000 træer blev plantet i Storå ved Holstebro. Dermed er Coops første Folkeskov en realitet. Målet er at skabe 1.000 hektar ny skov og natur over de næste 10 år, fordelt på fem til ti nye skovområder i hele landet.

Ligesom resten af Coop skal skovene drives demokratisk, og derfor er det første lokale skovråd med udvalgte foreninger og Coop-medlemmer fra de fem Coop-butikker i Holstebro Kommune allerede i gang med arbejdet.

Formålet med Coop Folkeskove er at skabe ny natur i Danmark, der bidrager til øget biodiversitet, beskytter drikkevandet, skaber rekreative fællesarealer og forbedrer klimaet.

Alle danskere kan bidrage til mere skov i Danmark via Coop Folkeskove.

Kunder og medlemmer kan donere flaskepant til Folkeskovene i ca. 900 flaskeautomater i Coops butikker.

* I alt donerede kunder og medlemmer 5.128.772 kr. i flaskepant i 2021.

Man kan købe skovbeviser fra 50 kr. stykket via hjemmesiden coopfolkeskove.dk, og sikre beplantningen af 3 m² ny skov per bevis.

Desuden kan medlemmer vælge at bidrage til Coop Folkeskov gennem Coops PrimeKonto.

* I 2021 købte danskerne skovbeviser for 305.535 kr., og donerede 315.401 kr. via deres PrimeKonto.
1. **Landsdækkende ladenetværk til elbiler**

Over de næste fire år vil Coop, i samarbejde med OK, opstille i alt 500

ladestandere ved Coops butikker i hele landet. Målet er at skabe Danmarks bedste ladenetværk og sikre en nem og tilgængelig ladeinfrastruktur for alle danskere.

1. **GoCook Smagekassen – klimaglad mad med kål**

Kål var omdrejningspunkt for en af Danmarks største skoleaktiviteter, GoCook Smagekassen. Over 150.000 elever på landets grund- og specialskoler arbejdede undersøgende og eksperimenterende med kål med gratis råvarer og undervisningsmaterialer fra Coop.

1. **Coops medlemmer redder maden**

Mere end 400 medlemmer har sammen med Coops grønneveje.dk hjulpet med at mindske madspild. Det er sket med bidrag til en digital håndbog med medlemmernes opskrifter og hverdagstricks.

1. **Alle træ- og papirbaserede varer skal være certificeret i 2023**

I 2021 introducerede Coop et nyt krav om at alle træ- og papirbaserede varer og emballager i egne varemærker skal være bæredygtighedscertificerede i 2023.

Kravet er en del af Coops biodiversitetsstrategi.

1. **International madspildsdag i alle Coops butikker**

Den 29. september var international madspildsdag. I den anledning inviterede

342 Coop-butikker på Happy Hour. Fra kl. 19 og frem til lukketid blev alle

madvarer med kort holdbarhed sat yderligere ned med 50 procent.

1. **Coop valgt som formand for sektorsamarbejde om plastik**

Coop stod i spidsen for nyt ambitiøst samarbejde mellem Miljøministeriet

og detailbranchen. Det skal sikre at langt mere plastik fra butikker ¡ supermarkeder og byggemarkeder bliver genbrugt og genanvendt.

4: Værdier i vores arbejde og fremtidsplaner

[Fortæl: Hvad har vi særligt fokus på? Hvad sker der i bestyrelsen i den kommende tid?]

5: Dialog med medlemmerne

Vi vil i bestyrelsen rigtig gerne høre, hvad I som medlemmer mener om vores indsats og om butikken.

Som bestyrelse er vi valgt til at være jeres repræsentanter i butikken, og jo mere input vi får fra jer, jo mere kan vi være opmærksomme på, hvad der er vigtigt for jer, og bedre varetage jeres interesser som ejere af Coop/brugsforeningen.

Hvis du har en konkret idé til en aktivitet i butikken, brænder for en sag eller et samarbejde omkring lokale råvarer eller fællesskaber omkring mad til glæde og gavn for vores lokalsamfund/by/område, så kontakt os, så tager vi en snak om det.

[her kan I fortælle om et konkret projekt, bestyrelsen vil arbejde på i den kommende tid, eller hvis I har idéer, I har brug for engagerede medlemmer til at gøre til virkelighed.]

Vi vil gerne engagere endnu flere i fællesskaber, som baner vejen for en bedre og mere bæredygtig hverdag. Også selv om det måske ikke er alle, der nødvendigvis har lyst til at sidde i en bestyrelse. Der er masser af muligheder for at være med på andre måder.

Landsrådsvalg 2022 – Vil du have en plads?

[er et af medlemmerne i bestyrelsen valgt til landsrådet kan hun/han med fordel fortælle lidt om arbejdet.]

Alle Coops medlemmer har mulighed for at få indflydelse på Coop og arbejdet i andelsforeningen.

For mange af os, er det vores lokale butik, der er omdrejningspunktet for vores engagement. Det er her, vi primært er aktive. Og det er her, vi er med til at gøre en forskel.

Vi har også brug for de bedste kandidater til landsrådet, fordi landsrådet har indflydelse på de store linjer i Coop. Vi har brug for kompetente medlemmer, der har store ambitioner på vores organisations vegne.

* Hvert år er halvdelen af landsrådets 100 medlemmer på valg. Dvs. at vi hvert efterår skal fylde 50 pladser i landsrådet med de bedste kandidater, der stiller i Kvickly, SuperBrugsen og Dagli’Brugsen i hele landet.
* Hver lokal bestyrelse kan opstille 3 kandidater til valget. Du kan som kandidat blive opstillet fra midten af august til begyndelsen af september. Det er dog en god idé at kontakte os i din lokale butiks bestyrelse i god tid, hvis du er interesseret i at stille op.
* Afstemningen begynder i slutningen af september og varer en uge.

**Hvad laver landsrådet?**Landsrådet er Coops øverste myndighed og...

* varetager medlemmernes interesser i forhold til de selskaber, Coop driver
* vælger Coops formand og de andre medlemmer af Coops øverste bestyrelse.
* er i dialog med Coops daglige ledelse
* diskuterer det, der er vigtigt for medlemmerne: God forretning. Ansvarlighed. Medlemsprogram. Bedre mad. Udvikling af Coop.

Landsrådet har indflydelse på de store linjer: Landsrådet godkender Coops regnskab og ændringer af foreningens vedtægter og behandler forslag fra lokale bestyrelser

**Hvorfor stille op?**

At stille op som kandidat til landsrådet er både et personligt valg og et bidrag til fællesskabet. Jeg vil fremhæve 3 gode grunde til at stille op:

* Du får indflydelse og vælger blandt andet Coops øverste bestyrelse
* Du får et unikt landsdækkende netværk
* Du får ny viden og erfaring

Der kan være masser af personlige og faglige årsager til, at det er spændende at engagere sig. Det kan være, at du brænder for emner som:

* At udvikle Coop som bannerfører for ansvarlighed og have store ambitioner på vores medlemmers vegne
* At fremme Coops arbejde med ansvarligt forbrug og vores ambitiøse mål om bedre mad, økologi og sundhed
* At udvikle vores forening ved at engagere sig selv og andre medlemmer i vores mærkesager og demokrati
* At udvikle Coops bidrag til lokal sammenhængskraft og bæredygtighed – for eksempel igennem lokale fødevarer
* At udvikle vores forretning gennem godt købmandskab, glade kunder og viden om detailhandel